Ansvaret for den milliarddyre regning skal placeres hos den nuværende udenrigsminister.

1,4 milliard. Seks års forsinkelse. Og det er begge dele minimum. De seneste dage er det nemlig blevet afsløret, at det skandaleramte sygehusbyggeri i Aalborg har nye, massive - og våde - problemer. Det er bare endnu en træls historie i en lang række om byggerierne af de såkaldte supersygehuse. Det forarger Peder Hvelplund, sundhedsordfører for Enhedslisten og valgt i Nordjylland. - Ansvaret må placeres på Christiansborg, lyder det kort og kontant fra sundhedsordføreren, der skyder ligeså kort og kontant på et enkelt navn. - Det er dét som Lars Løkke, som kaldte sig den store sundhedsarkitelt, bærer ansvaret for, siger han til TV2 Nord. En forudsigelig katastrofe Den nuværende udenrigsminister var sundhedsminister fra 2001 og til 2007 - året hvor planen om supersygehusene blev lavet. - Det her er historien om en forudsigelig katastrofe, tordner Peder Hvelplund videre. De seneste dage har folk kunne se tydelige vandplamager fra fugtskader på fronten af byggeriet. Indenfor ligger der hundredevis af vandpytter på alt fra gange til operationsstuer. Forsinkelserne betyder at de mange dyrt indkøbte maskiner, der skulle være taget i brug for år siden, i øjeblikket samler støv. - Patienterne får forældet behandling, fortalte professor i sundhedsøkonomi, Jes Søgaard fra SDU til TV2 Nord i går. Se hele interviewet med professorens kritik nederst. Problemet, der får Peder Hvelplund til at rase mod Lars Løkke er at man - ved at bygge alle sygehusene samtidig - har forindret sig i at blive klogere. Derfor står mange af byggerierne i Gødstrup, Skejby, Odense og altså Aalborg med samme problemer. - Det der bekymrer mig, er at det ligger et pres på resterende sundhedsvæsen. Det er dybt urimeligt at de betaler prisen, påpeger Peder Hvelplund. - Hele det økonomiske grundlag har jo vist sig at være fuldsætndig urealistisk, fordi man har troet man kunne forudse udgifterne. Det bortforklarer bare ikke at der er sket "et kaotisk koks," mener den nordjyske politiker - og der vil kommet et retsligt efterspil, forudser han også. Allerede nu har Region Nordjylland hevet entreprenørerne Bradiva og Indigo i voldgiften for nogle af problemerne. - Financieringsmodellen var fuldstændig uhørt med den snævre ramme, der var i forhold til styringen af økonomien, slutter Hvelplund sin kritik af Moderaternes formands virke som sundhedsminister.